Հունգարիայի գիտությունների ակադեմիայի գիտնական Յոզեֆ Տոպալն ասում է, որ ավելանում են ապացույցներն այն մասին, որ շներն ու մարդիկ ունեն միանման ունակություններ: Ըստ գիտնականների՝ շներն անգամ ուշադրութուն են դարձնում այն բանի վրա, թե որ կողմ է նայում մարդը խոսելիս: Տոպալի հետազոտական խումբը շներին է ներկայացրել երկու տեսանյութ, որոնցից մեկում տղամարդը, բարձր ձայնով և ուղիղ շան աչքերի մեջ նայելով, ասել է. «Բարև շուն», իսկ մյուս տեսագրության մեջ տղամարդը նույն բանն ասել է ավելի ցածր ձայնով և մեկ այլ կողմ նայելով: Հետազոտողներն ուսումնասիրել են, թե ինչպես են շներն արձագանքել տեսանյութերին: